ປະທານາທິບໍດີລັດເຊຍຈະພົບປະ ກັບປະທານາທິບໍດີສະຫະລັດ
ເຈົ້າໜ້າທີ່ສະຫະລັດກ່າວວ່າ ພວກຜູ້ນຳທັງ 2 ຈະຊອກ ຫາຊ່ອງທາງ ​ເພິ່ມທະວີ ການຮ່ວມມືທາງດ້ານການຄ້າ ການລົງທຶນແລະການປະດິດຄິດຄົ້ນ
ປະທານາທິບໍດີລັດເຊຍ ທ່ານ DIMITRI MEDVEDEV ມີກຳນົດທີ່ຈະພົບປະ ກັບປະທານາທິບໍດີສະຫະລັດ ທ່ານບາຣັກ ໂອບາມາ ທີ່ກຸງວໍຊິງຕັນ ໃນວັນພະຫັດມື້ນີ້ ໃນມື້ທີ 2 ຂອງການຢ້ຽມຢາມສະຫະລັດເປັນເວລາ 3 ມື້ ຂອງຜູ້ນຳຣັດ ເຊຍ ເຈົ້າໜ້າທີ່ສະຫະລັດກ່າວວ່າ ພວກຜູ້ນຳທັງ 2 ຈະຊອກ ຫາຊ່ອງທາງ ເພິ່ມທະວີ ການຮ່ວມມືທາງດ້ານການຄ້າ ການລົງທຶນແລະການປະດິດຄິດຄົ້ນໃນລະຫວ່າງ ການ ພົບປະທີ່ທຳນຽບຂາວ ໃນມື້ວານນີ້ ປະທານາທິບໍດີ MEDVEDEV ໄດ້ໄປຢ້ຽມເຂດຮ່ອມພູຊີລີກອນ ໃນລັດ ຄາລີຟໍເນຍ ທາງພາກຕາເວັນຕົກຂອງສະຫະລັດ ຊຶ່ງເປັນບ່ອນຕັ້ງຂອງ ບໍລິສັດ ຮາຍເທັກ ຫຼາຍໆບໍລິສັດ ໂດຍໄດ້ພົບປະກັບຫົວໜ້າບໍລິສັດ APPLE, CISCO ລຸນຫຼັງການພົບປະໃນວັນພະຫັດມື້ນີ້ ທ່ານ MEDVEDEV ແລະທ່ານໂອບາ ມາ ກໍຈະເດີນທາງໄປການາດາ ເພື່ອເຂົ້າຮ່ວມກອງປະຊຸມສຸດຍອດຂອງກຸ່ມປະ ເທດມະຫາອຳນາດຈີ 8 ແລະຈີ 20 ໃນມື້ວັນສຸກແລະວັນເສົາຈະມານີ້